**Ordin**

**privind completarea Ordinului ministrului finanțelor publice**

**nr. 450/2016 pentru aprobarea Procedurii de corectare a erorilor**

**cuprinse în situațiile financiare anuale și raportările contabile anuale**

**depuse de operatorii economici și persoanele juridice fără scop patrimonial**

Având în vedere prevederile art. 10 alin. (4) din Hotărârea Guvernului nr. 34/2009 privind organizarea și funcționarea Ministerului Finanțelor Publice, cu modificările și completările ulterioare,

 în temeiul prevederilor art. 4 alin. (1) din Legea contabilității nr. 82/1991, republicată, cu modificările și completările ulterioare,

 **ministrul finanțelor publice** emite următorul ordin:

 Art. 1. – Procedura de corectare a erorilor cuprinse în situațiile financiare anuale și raportările contabile anuale depuse de operatorii economici și persoanele juridice fără scop patrimonial, aprobată prin Ordinul ministrului finanțelor publice nr. 450/2016, publicat în Monitorul Oficial al României, Partea I, nr. 274/12.04.2016, cu modificările și completările ulterioare, se completează, după cum urmează:

 1. La punctul 3, după litera a) se introduce o nouă literă, litera a1), cu următorul cuprins:

 „a1) codului unic de înregistrare al entității raportoare;”.

 2. La punctul 3, după litera c) se introduce o nouă literă, litera c1), cu următorul cuprins:

„c1) indicatorilor raportați prin formularul „Bilanț”/„Situația activelor, datoriilor și capitalurilor proprii”, dacă valoarea acestor indicatori poate fi dovedită de alte documente (de exemplu, act constitutiv, contracte etc.) și acest aspect este cuprins în declarația pe propria răspundere de la pct. 6.”.

Art. 2. – Prezentul ordin se publică în Monitorul Oficial al României, Partea I.

Ministrul finanțelor publice,

**VIOREL ȘTEFAN**

București,

Nr. / .2017